Document ID: 32011R1112

IZVEDBENA UREDBA KOMISIJE (EU) št. 1112/2011
z dne 3. novembra 2011
o spremembi Priloge II k Uredbi (EU) št. 206/2010 glede vnosa o Paragvaju na seznam tretjih držav, njihovih ozemelj ali delov, iz katerih je dovoljen vnos nekaterih vrst svežega mesa v Unijo
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), in zlasti uvodnega stavka člena 8 in prvega pododstavka točke 1 člena 8 Direktive,
ob upoštevanju naslednjega:
(1)
Uredba Komisije (EU) št. 206/2010 z dne 12. marca 2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval (2) določa zahteve za izdajo veterinarskih spričeval za vnos v Unijo nekaterih pošiljk svežega mesa kopitarjev in enoprstih kopitarjev, namenjenega za prehrano ljudi. Uredba določa, da je treba take pošiljke vnesti samo, če prihajajo iz tretjih držav, njihovih ozemelj ali delov, navedenih v delu 1 Priloge II k navedeni uredbi.
(2)
Paragvaj je 19. septembra 2011 Svetovno organizacijo za zdravje živali (OIE) obvestil o izbruhu slinavke in parkljevke. Do navedenega izbruha je prišlo v okraju San Pedro in ta je bil 18. septembra 2011 potrjen z laboratorijsko analizo (ELISA in EITB).
(3)
Del 1 Priloge II k Uredbi (EU) št. 206/2010 določa, da je uvoz svežega mesa domačega goveda iz Paragvaja dovoljen.
(4)
Zaradi tveganja vnosa slinavke in parkljevke v Unijo, povezanega z uvozom svežega govejega mesa iz Paragvaja, in ker ni jamstev, ki bi omogočala razdelitev Paragvaja na regije, tak uvoz ne sme biti več dovoljen. Vnos o Paragvaju v delu 1 Priloge II k Uredbi (EU) št. 206/2010 je zato treba ustrezno spremeniti.
(5)
Uredbo (EU) št. 206/2010 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V delu 1 Priloge II k Uredbi (EU) št. 206/2010 se vnos o Paragvaju nadomesti z naslednjim:
„PY - Paragvaj
PY-0
Celotno ozemlje države
EQU
PY-1
Celotno ozemlje države razen določenega območja visokega nadzora 15 km od zunanjih meja
BOV
A
1
18. septembra 2011
1. avgusta 2008“
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. novembra 2011

Labels: 17
0
3
6
18